
DOMINICUS PAHELL! 

S. THEOL., AC 1. U. DOCTOR 

DEI ET APOSTOLICAE SEDIS GRATIA 

EPISCOPllS DIANENSIS 




YEN ERA BILIDl'S FRATRIBUS, AC DILECTISSIMIS IN CHRISTO FILII8 
DIGNITATIBUS, CANONIC18, PAROCH18, CLKRO, CLAL 8TRAUBUS, OPTIMATIBUS, 
ET POPL'LO TOTIU8 DIOECESIS 


PACEM,ET SALUTE1I A DOMINO, AC IN SPIRITU SANCTO CONSOLATIONEM. 


Quod Vobis ardentissime erat in votis, Venerabiles Fratres, 
filiique dilectissimi , hoc jam a Domino factum est , et est 
mirabile in oculis vestris. Yicarii Generalis dum officio isthac 
in Dioecesi fungerer, et id in munus, vacante Sede, Capi- 
tuli nomine pariter incumberem, una erat omnium Vestrum 
vox , unumque desiderium , videre me ad Episcopum Ani- 
marum Vestrarum electum, in Dianensem Cathedram feliciter 
evectum. Gaudete in Domino , filii , iterum dico gaudete ! 
Optatorum compotes jam facti estis. Deus Optimus Maxi- 
mus, in cujus manus sunt sortes hominum constitutae, qui- 
que suscitat de terra inopem, humilemque in sublimi loco re- 
ponit , quin unquam in sui dispositione sua providentia 
fallatur , media benignitate plane singulari religiosissimi ac 
inunificcntissimi Regis Nostri FERDINANDl II, ac Suprema 
super Oves et Agnos totius ubique gentium Christi Gregis 
Romani Pontificis Summi PII IX potestate atque auctori- 
tate, posuit me Episcopum in Vobis regere Ecclesiam, quatn 
suo sanguine acquisivit Dominus Noster JESUS CIIRISTUS. 

Aberat prorsus a me ut hocraet cuperem vcl quaererem, 
vel animo spectarem; idcirco quin de sublimiori gradu, ad 
quern erigebar, gratularcr, gravissima, quibus me offerebam, 
in mente revolvens discrimina, Regio cum Vate exclamare 
non conquiesco » Exaltntus autem, humiliatus sum et con - 
turbatus. Humiliatus quidem, animadvertens » Episcopatum 
oneris plusquam honoris esse nomen, laboris plusquam digni- 
tatis , et martyrium potius ostendere , quam delicias. » Ad 
Episcopum siquidcm, quo recte suis fungatur muneribus (ut 
de Consid. admonet S. Bernardus) formam esse oportere ju- 
stitiac, sanctimoniae speculum , pietatis exemplar , veritatis 
assertorem, fidei defensorem, Cleri ordinatorem, pauperum 
advocatum , insipientium Magistrum, omnium demum non 
inodo Pastorcm scd et Patrcm »; et ideo conturbatus imparem 
me recognoscens ad tantum onus - Angelicis etiam humeris 
formidandum, uti par cst ferendum. 

Verurn ad animura jam forte nimis angustiis prcssum , 
magnisque liisce fluctuantem undis, recrcandum et reficien- 
dum , auribus cordis insonare Mihi visum est Verba ilia 
Augustini ( Epist . 43) » Vos cxhortamur, Fratres, ut si quam 
operam vestram Ecclesia Mater desideraverit , nec elatione 
avida suscipiatis, nec plaudente dcsidia respuatis » Deus qui 
ignobiiia mu rid i et contcmptibilia eligere dignatur, ut non 
glorietur omnis caro in conspeclu ejus , si quem ad mi- 
nisterium aliquod vocat, omnia ei, quae muneri sunt paria 
impertitur. Hac animatus fiducia » posui faciem meam ut 
petram durissiinam, et scio quoniam non confundar ».Dabit 
enim virtutem, qui contulit dignitatem (S. Leo in Serm. suae 
Assumpt.) » Ipse fecit, ipse feret, ipse portabit, et salvabit ». 

In eo vel maxime, praeceteris, reposita est haec spes mea, 
quod non ad gentes, quae unquam me non viderunt, ad ge- 
nerationem, cui vel non proximus fui, vel quae non cognovit 
vias meas, me destinare ac mittere dignatus sit ipsemet Deus, 

sed ad Vos, qui probe scitis a prima die, qua inter Vos in- 
gressus sum, qualiter Vobiscum per omne septein ac decern 
annorum tempus fuerim, serviens cum omni hurnilitate, et 
inonens unumquemque Vestrum. Jam cognovistis me, et quae- 
nam sit voluntas nostra beneplacens, sacpius didicistis sive 
per sermonem , sive per cpistolas nostras. Attamen adhuc 
aliquid desiderabatur in eis. Amicos Vos vocabam et notos 
meos, non Ovcs, non filios, nondum enim Ecclesiae Vestrae 
Spiritualis conjugii vinculo consociatus eram, nonduin Pater, 
Pastor, Episcopus Anitnarum Vestrarum. Hodie primum hisce 
pleno jure utar amoris vocibus , et dum utor, concalescere 
jam intra me sentio cor meum , et diffundi omnia viscera 
mea. Oh! itaque Filii mei jamdiu charissimi et dcsideratis- 
simi , gaudium meum, et corona mea, quos tantum dilexi, 
tantumque diligo, ut paratus sim animam meam pro Vobis 
ponere. Oh! Oves meae jam vocem meam, voccm Patris ac 
Pastoris Vestri audire paratae ; antequam veniam ad Vos , 
et os ad os loquar , suscipite Epistolam dilectionis lacry- 
mis magis, quam calamo et atramento scriptam, atque im- 
pressam. 

Illam suscipite imprimis Vos, quos in circuitu sedis No- 
strae consiliarios posuit Deus, Venerabiles Ecclesiae principis 
Canonici, qui instar Apocalypsis Seniorum in Sedibus vestris 
quasi cytharas phialasque aureas singuli habentes, canitis co- 
ram Agno quasi canticum novum. Sustinete , confortate , 
mediisque omnibus Episcopum Vestrum, Vos in osculo sancto 
amplectentem, juvate. Quemadmoduin caeteris dignitate prae- 
rogativis auctoritate antecellitis, sic aliis omni in virtutum 
genere quasi lucerna lucens splendescere satagitc; ut glori- 
ficetur Pater Vestcr Coelestis; et vestro caeteri de Clero, fi- 
delesque omnes edoccantur exemplo. Sitis itaque forma omni 
crcdenti. Super muros Jerusalem una mecum constituti Cu- 
stodes, state in gradu vestro ; ne speculatores simus caeci 

oinnes .... Canes muti non valentes latrare, videntes vana, 
dormientes, et araantes somnia. 

Ad Vos Animarum Ileetores pateat nunc cor Nostrum. 
Tamquam electos de Senioribus Israel Vos obsecro con- 
senior ego: Gongregamini iterum mecum ad ostium taber- 
naculi, ut Dominus rursus descendat, et auferat de Spiritu 
raeo, tradatque Vobis, ut populi onus mecum sustincre pos- 
sitis. Utinam adimpleatur in Vobis quod in septuaginta viris 
a Moysc collectis! Cumque requievisset in eis SpiriCus, pro- 
phetaverunt , nec ultra cessaverunt. Prophetate , propbetate 
et Vos. Propbetate pueris assidua Christianac doctrinae ac 
plana cxpositionc , ut discant invocare et aniare Deum , ab 
omnique abstinere peccato. Prophetate Iuvenibus, ut sobrii 
sint, timorem Domini habcant, studiis, bonis artibus, labo- 
ribus sedulo strenueque dent opcram. Prophetate innuptis 
modestiam, simplicitatem, mentis cordis ac corporis purita- 
tem, ut quae Domini sunt solummodo cogitent. Prophetate 
Nuptis, ut viros suos omni fidelitate ac subjectione ament, 
filios diligant , domusque curam habeant. Viris , ut uxores 
suas, sicut Christus dilexit Ecclesiam, diligant, rcligiosamque 
filiis ac morigeram educationem praebeant. Prophetate omni- 
bus curae vestrae concreditis, ut sani in fide, in dilectione, 
in patientia, in fidelitate, Principibus ac Potestatibus subdili 
sint, non solum propter iram, sed etiam propter conscientiam; 
abnegantesque saecularia desideria, sobric, juste et pie vi- 
vant in hoc saeculo. Prophetate denique in omnibus Vosme- 
tipsos exemplum praebentes bonorum operurn, in doctrina, 
in integritate , in verbo, in conversatione , in charitate , 
in fide , in castitate; ut is, qui ex adverso est, vereatur, 
nihil liabens malum dicere de Vobis; et cum apparuerit 
Princeps Pastorum immarcescibilem gloriae coronam perci- 
pere valeatis. 

O Sacerdotes Dei Altissimi ! et Vos laeto animo con- 

salulo. Gloriosa in Scripturis sanctis ac Ecclesiae Patribus 
dicta sunt de Vobis , et Yos Magistri in Israel constituti 
haec certe non ignoratis. Vos ex filiis Sion inclytis amictis 
auro primo. Vos sal terrae, lucerna super candelabrum, Ci- 
vitas in monte posita. Vos piscatores bominum , Operarii 
in Vinea Domini Sabaoth. Si unicuique mandavit Dcus de 
proximo suo : si omnibus indictum. - Recupera proximum 
tuum secundum virtutem tuam: - quid , quaeso , Dominus 
vineae , juste Judex , cui jurastis , non requiret a Vobis ? 
Agnoscite igitur dignitatem Vestram : laborate sicut boni 
milites , memoria retinentes quod - Nemo militans Deo 
implicat se negotiis saecularibus. llabcntes solatio Sacros 
Libros , eorum lectioni attendite , diurnaque nocturna- 
que eos volventes manu , ut scientiam custodiant labia 
vestra. Sint raanus vestrae modo myrrliam stillantcs, mo- 
do plenae odoramentorum , quae sunt orationes sancto- 
rum. Sint pedes vestri speciosi ad evangelizandum pacem 
ad evangelizandum bona. Omnem operam et diligentiam in 
eo ponite , ut , quanta maxima fieri potest , interiori cordis 
munditia et puritate , atque exteriori devotionis , ac pieta- 
tis specie tremendum Mysterium peragatis , quo vivifica ilia 
Hostia , qua Deo Patri reconciliati sumus , in Altari per Vos 
quotidie immolatur ; sitisque fideles dispensatores mysterio- 
rum Dei , et non vitupcretur ministerium vestrum. 

Quid autem Vobis dicam , Adolescentes ex millibus 
electi , vel quos jam in domum suam introduxit Dominus, 
accincti ephod lineo ante faciem suam ministraturi: vel quos 
nondum mater adduxit in domum Domini in Silo , sed ante 
faciem ejus utique ministratis , adhuc tamen in domo ve- 
stra manentes ? O filioli mei , in quos potissimum nova in- 
tueor Sacerdotalis decoris germina , examen novellum , flos 
nostri honoris ; florete quasi lilium , et date odorem. Cre- 

scile paulatim in gemmas , et frondete in gratiam. Crescat 
vobiscum timor Dei , et sanctae nuniquara intermissae ora- 
tionis spiritus , quibus praesertim ad optimas discipiinas iter 
panditur facile atque expeditunx = quoniam in aniinam ma- 
levolam non introibit Sapientia , nec habitabit in corpore 
subdito peccatis = Custodite igitur innocentiam , cavete , ne 
ulla sit in Vobis macula , animos vestros forma decoros Deo 
cor intuenti praebete ; et Deus ipse scientiam disciplinam et 
bonitatem vos docebit , dabitque intelligentiam. 

Nunc ad Vos sermonem meum converto Religiosos Vi- 
ros Inclyti S. Brunonis , et Seraphici Patriarchae Assisiatis 
filios in istahac Dioecesi degentes. Mementote cujus Patris 
estis Filii , et ejus vestigia indesinenter , alacriterque te- 
nete. Ad thesaurizandos Vobis thesauros in coelo renun- 
ciastis omnibus , et mundo mortui , apta luctui suscepistis 
indumenta , et inter claustra loca quaesivistis arnica moe- 
roribus : reddite igitur Altissimo , quae sponte et toto corde 
vovistis , vota vestra. Vestris e claustris , cum magis Eccle- 
siae necessitas urgeret , viri seduli , sanctitate , omnigena- 
que doctrina effulgentes , zeloque flagrantes prodierunt , 
qui vincam Domini, quam veluti efferati lupi hostes de- 
moliri nitebantur , praesenti ope fulserunt. Rememoramini 
itaque pristinos Ordinis Vestri dies, et fratrurn Vestrorum, 
qui vos praecesserunt , aemulamini charismata. Sitis bonus 
odor Christi in omni loco , et laborum ac orationum sub- 
sidio me adiuvate , ut gregem mihi concreditum ad salutis 
portum incolumem perducam. 

At quibus verbis Vos alloquar , vel quibus potius lau- 
dibus efferam Virgines , Deo sacrae = flos Ecclesiastici ger- 
niinis , decus atque ornamentum gratiae spiritualis , laudis 
et honoris opus integrum , illustrior portio gregis Christi ? 
Dccorem vestrutn concupivit ipse Rex Regum , et duxit Vos 

in solitudinem , ut ad cor Vestrum loquatur , atquc euin 
velut Agnum , qui pascitur inter lilia , quocurnque ierit se- 
qui valeatis. Sequimini ergo ilium Agnum innocentem , 
pauperem , mansuetum , liumilem , obedientem usque ad 
mortem. Absit Yobis gloriari , nisi in Cruce Domini nostri 
Jesu Christi ; sitque ab intus omnis gloria vestra , quia glo- 
ria carnis lamquam flos foeni. Veluti Columbae state in 
scissuris plagarum Christi angularis petrae ; et sint oculi ve- 
stri Columbarum , habentes pennas sicut Columbae, medi- 
tamini ut columbae , simplices estote gementes timidae ut 
columbae , ut veniente sponso , ad coelestes nuptias expan- 
sis alis evoletis. 

Salutaribus hiscc monitis paternum cor nostrum Yobis 
omnibus in sortem Domini vocatis patefactum est; pateat de- 
mum os nostrum Vobis caeteris quotquot estis oves pascuae 
nostrae cujusvis Ordinis, conditionis, sexus, ac aetatis. At- 
que imprimis per Jesu Christi viscera obsecro , ut fidei de- 
positum , quod singulari Dei benelicio a Majoribus Vestris 
accepistis , integrum , iuviolatumque custodiatis. Sunt enim 
hac , in qua veraamur , periculosa temporum tempestate Ma- 
gistri mendaces , qui audent poncre in coelum os suum, ct 
perditionis sectas introducere , oculos habentes incessabilis 
delicti plenos, pellicientes animas instabiles , iibertatcm illis 
promittentes , cum ipsi servi sint corruptionis. Carnem raa- 
culant , dominationem spernunt , quaccumque ignorant et 
majestatem blasphemant , atque mellito quodam sermonc , 
contortisque sophismatibus improvidos ac itnperitos decipere, 
in fraudem inducere , ac jura quaeque divina et humana 
permiscere, funditusque evertere connituntur. Vae illis! Vae 
illis ! Vultus Domini super tanta mala facientes, ut perdat 
de terra memoriam corum. Ab iis effugite , eorum collo- 
quia devitate, sumite scutum fidei, quo ignea tela nequissi- 
mi inimici extinguere possitis. Superaedificate vosmetipsos 

Sanctissimae fidei Vestrae, in Spiritu Sancto orantes. Deum 
timete , Deum amate , servate vos in ejus dilectione , Re- 
gem honorificate , fraternitatem diligite , honorate omnes , 
liumiliamini sub potcnti manu Dei. 

All ! manus Domini tetigit Vos, immo aggravata est su- 
per Vos. Heu ! non semel, non bis, sed pluries atque plu- 
rics oculis meis conspexi terram istam vestram violentis 
quassatam motibus , et emarcui. Terra tremuit , aedilicia 

ictu oculi corruere , Civitates destructae sunt et 

heu ! quot hominum centena ruinarum pondere pressi e 
suo cubili ad tremenduin Dei tribunal rapti in domum ae- 
ternitatis repente iverunt ! Ubique luctus , ubique pavor , 
et plurima mortis imago ! et haec non sine lacrymis vidi , 
et haec conspicere in tota fere Dioecesi adhuc mihi necesse 
est. Terra tremuit , et nondura omnino quievit. Gladius Do- 
mini quare non quiescis ? Ah non quiescit , quia in flagel- 
iis infirmitas nostra teritur, et iniquitas non mutatur.- Mens 
aegra torquetur , et cervix non flectitur. - Peccati poenam 
sentimus , et peccandi pertinaciam non vitamus. 

Flectamus igilur iram vindicem - praeoccupemus faciem 
Domini in confessione, in jejunio, in flectu, in cinere et ci- 
Jicio, ut peccata dimittat, delicta deleat, vincula solvat, percu- 
ticntem manum suam contineat, atque ab angustiis, adversita- 
tibus , tribulationibus nostris misericorditer eripiat ; mise- 
riarum nostrarum abyssus abyssum invocet indesinenter 
miserationum suarum, atque, ut petitionis nostrae efTectum 
largiens, supplices nos clementer exaudiat, eaque nobis di- 
vina tribuat auxilia, quibus abundemus in omne opus bo- 
num, et vitam assequamur aeternam; adeamus cum fiducia 
ad openi praesentissiraam VIRGINIS SINE LABE ORIGI- 
NALI CONCEPT AE Mariae MatrisDei » quae ad hoc data 
est mundo, ut per ipsam a Deo ad homines dona coelcstia 
jugiter descenderent » quamque sub titulo in Coelum As- 

sumptae Ecclesia nostra Cathedralis veneratur : pctamus 
et'uun suffragia S. Coni, ac Sanctorum omnium quorum pa- 
trocinio Civitates et Oppida Dioecesis Nostrae tantopere glo- 
riantur. Adeamus ad thronum gratiae, et obsccrationes, ora- 
tiones, gratiarum actiones omni tempore toto cordis aflectu 
faciamus pro Summo totius Christiani uominis Parente PIO 
PAPA IX, uti Deus qui dedit tanto Pontiflci incommensu- 
rabilem Cordis magnitudinem , et implevit ilium quasi flu- 
men sapientia , diu etiam sospitem servet in Catholicae Ec- 
clesiae bonum, gaudiumque fidclium, dans requiem per cir- 
cuitum a mari usque ad mare , et non sit Satan neque oc- 
cursus malus. Obsecramus, etiam enixeque oramus et prc- 
camur Regem Regum , ut Regem nostrum FERDINAN- 
DUM II. amantissimum subditorum Patrem magis quam 
Principem, cujus solium Evangelicarum virtutum mira va- 
rietas perbelle circumdat , laeta dierum longitudine adim- 
pleat, tranquillo augeat imperio, coelcstibus cumulct donis 
ac benedictionibus una simul cum celsissima ejus Conjuge 
Regina nostra MARIA TERESIA , tola eorumque Regia 
Sobole, ac prae caeteris cum sero Regni, cito paternae vir- 
tutis Herede , ut religione justitia pietate prudentia de- 
mentia, sapientia Patrem ; innocentia et sanctitate Matrem 
apprime referat, ad perennem Regni prosperitalem ac feli- 
citatem atque ad solidum Catholicae Religioois incremen- 
tum et splendorem. 

Orationes nostrae et preces innotescant denique apud Deum 
pro Eminentissimo Principe Antonio Maria Cardinali Cagia- 
no de Azevedo Episcopo Tusculano, S. Congregationis Con- 
cilii Praefecto, qui morum suavitate, et maximarum virtu- 
tuin splendore coruscans, lenliculam Sacri Olei super caput 
meum effundere, et manuum impositione Septiformem Spi- 
ritual super inc invocare dignabatur. 

Haec erant, Venerabiles fratres, fUiique in Christo di- 
lectissimi, vota et a me et a Vobis vicissim uno ore nun- 
cupanda : hae priores ab ipso Episcopatus auspicatione ac 
praecipuae explendae partes. Spero autem me quamprimum 
reducere gradum ad Vos et os ad os loqui, ut gaudium ve- 
strum sit plenum. Vos interim benedicere non desistam. 
Gratia Domini Nostri Jesu Christi, et Charitas Dei, et com- 
municatio Spiritus Sancti sit cum omnibus Vobis. Amen. 

Dabam Romae extra Portam Coelimontanam die ipsa 
Consecrationis meae v. Non. Octobris anni MDCCCLVIII. 

